**Bestyrelsesmøde mandag den 8.2.2016 kl. 19 i Café VIF’en.**

**Dagsorden:**

1. Godkendelse af referatet fra sidste bestyrelsesmøde.

Ad 1) Godkendt.

2. Medlems status (Peter)

Ad 2) Vi er i gang med opkrævning af nyt årskontingent, lige nu ser det ud til at gå som det skal.

3. Opgavelisten og initiativer.

3a) Støjgener fra Aarhus Syd Motorvejen. (Peter)

Ad 3a) Et par af kommunens rådmænd har henvendt sig til transportministeriet ang. ønsker om støjdæmpning ved motorvej syd / Stavtrup. Vi tager kontakt til de pågældende rådmænd,at vi bifalder deres initiativ og hvis de ønsker, kan vi lave noget opstøttende arbejde ( + Viby fællesråd)

 3b) Status MultiFunC.

Ad 3b) Jan følger op på status hos MultiFunC, inden generalforsamlingen.

3c) Go-card og genopfrisk aftale med ejendomsmæglerne (Jess).

Ad 3c) Jan følger op på dette.

3d) Status Generalforsamlingen

Ad 3d) Lokalet på Sognegården er booket, og Peter tager kontakt til Parasollen mht bestilling kaffe/kage. Budget og regnskab er blevet revideret. Vi mangler stadig at finde en dirigent, der er et par navne i spil. Der er i år blevet bestilt en større annonce end tidligere i hhv Lokalavisen og Aarhus Onsdag. Vi har generelt nogle overvejelser omkring hvordan vi kan gøre reklame for Grundejerforeningen og sikre et stigende medlemstal. Af forslag bliver nævnt: annoncering i aviser, skilt i vibyhallen, en roll-up.

3e) Der er blevet udsendt en indbydelse til en nabohøring, idet kommunen ønsker at udvide og ombygge Bøgeskovhøvej 5 ”Bøgeskovgård Aktivitetscenter” der er et dagcenter for voksenhandicappede. Peter deltager i mødet.

3f) Ang skolevejen til bla Vestergårdskolen, har vi modtaget et svar på vores henvendelse til kommunen desangående. Vi opfordres til også at tage kontakt til skolen og gøre opmærksom på problematikkerne. Jan tager fat i skolebestyrelsen på Vestergårdskolen.

4. Nyt fra Viby Fællesråd (Lars)

ad 4) Der er pt en kommunal høring omkring de trafikale forhold (offentlig transport), hvor bla nærbanen og kongsvang station er en del af høringen.

Der ligger et samarbejdsprojekt under Arkitektskolen/ Kommunen om at lave en skoleskov ved Ravnsbjergvej /ormslevvej. Viby Fællesråd holder øje med projektet, da det ligger hvor vi har et ønske om at få etableret 2 motorvejsramper.

Flere bestyrelsesmedlemmer og Viby fællesråd har deltaget i et møde omkring Århus (herunder Vibys) fremtidige udvikling. Overskriften for den fremtidige udvikling er ”fortætning”, dvs flere indbyggere pr m2. Vi er specielt bekymret for den trafikale udvikling og den store satsning på at letbanen skal klare alle trafikale forhold, på bekostning af busnetværket.

Viby Fællesråd indsender en bekymringsmail, hvori de kritiserer de fremtidige planer.

Der er en høring i gang omkring den offentlige transport hos kommunen. Der er noget utilfredshed omkring bustrafikken af Skanderborgvej i weekenden, hvor der er et stort område omkring Bygholms alle, der er meget dårligt dækket. Der er ønsker om at én af A-busserne kan gøre holdt der.

5. Eventuelt

Opklarende spørgsmål ang. forsikring: Vi har en erhvervsansvarsforsikring, der dækker hvis vi i et ærinde for Viby Grundejerforening, forvolder en skade.

Det blev besluttet at beholde forsikringen hos TRYG.